钦定古今图书集成/理学汇编/学行典/第176卷 > 施达 陈自藻 清山
## 钦定古今图书集成/理学汇编/学行典/第176卷 > 施达 陈自藻 清山

按《青阳县志》：“施达，十六都人，字下之。幼慕理学，厌薄
制举，慨然以圣人为可学，深究濂洛关闽之传。其论
以性情为田，礼义为柄，博学为致知，笃行为诚意。曾
与杨贞复、祝无功两先生会讲于金陵，学者翕然宗
之。晚更肆力诗歌古文，筑讲堂九华天柱峰下，人称
天柱先生。崇祯间，公卿应诏征辟，首以先生名上，坚”
卧弗出。既卒，门人私谥曰“文信。”著有《易信序卦杂卦
图解》《读书知孝经注》《儒行注》《韩文征诗赋古文》诸集。
门下士惟陈氏自藻最著，先生所著述，皆命校正发
梓，常以接后学期之。继卒，同门独迓主配祀天柱先
生。